**ZMLUVA O DIELO č. 02/2014/EEA**

uzavretá v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len *„Obchodný zákonník“*)

**na vypracovanie žiadosti o nenávratný finančný príspevok**

**v rámci výzvy č. OPŽP-PO2-14-1**

**Článok I.**

**Zmluvné strany**

**1.1 Objednávateľ**: **Obec Chmeľnica**

Sídlo: Chmeľnica 103, 064 01 Chmeľnica

 Štatutárny zástupca: Ing. Štefan Šimský, starosta

 Kontakt: obecchmelnica@slnet.sk, 052/432 48 94, 0907 956 883

 IČO: 00 329 916

 DIČ: 2020698548

 IČ DPH: neplatiteľ DPH

 Bankové spojenie: VÚB, pobočka Stará Ľubovňa

 Číslo účtu: 2930781957/0200

 (ďalej len *„objednávateľ“*)

**1.2** **Zhotoviteľ**: **Environmentálna energetická agentúra, n.o. (EEA, n.o.)**

 Sídlo: Levočská 12, 080 01 Prešov

 Právna forma: nezisková organizácia

 Registrácia: Okresný úrad Prešov, pod č. OVVS-341/2011-NO zo dňa 22.12.2011

 Štatutárny zástupca: PhDr. František Chovanec, PhD., riaditeľ

 Kontakt: frchovanec@gmail.com, 051/772 11 20

 IČO: 45 737 606

 DIČ: 2820011832

 IČ DPH: neplatiteľ DPH

 Bankové spojenie: VÚB, a.s., Prešov

 Číslo účtu: 2998819253/0200

 (ďalej len *„zhotoviteľ“*)

 (ďalej spolu len *„zmluvné strany“*)

Článok II.

Predmet zmluvy

2.1 Zhotoviteľ sa zaväzuje, že vypracuje v rozsahu a za podmienok dojednaných v tejto zmluve pre objednávateľa a objednávateľovi odovzdá **žiadosť o nenávratný finančný príspevok** pre projekt predkladaný v rámci Operačného programu Životné prostredie, Prioritná os 2 Ochrana pred povodňami, kód výzvy OPŽP-PO2-14-1 vyhlásenej dňa 30.05.2014 (ďalej len„dielo“ alebo „ŽoNFP“).

2.2 Predmetom zmluvy je:

1. formulácia cieľov a aktivít projektu,
2. definovanie súladu projektu s cieľmi opatrenia,
3. definovanie indikátorov projektu,
4. definovanie súladu projektu s horizontálnymi prioritami,
5. formálna kontrola projektu,
6. vypracovanie žiadosti projektu a príloh k žiadosti,
7. manažment procesu spracovania a dokladania podpornej dokumentácie, odovzdanie diela v požadovanom počte vyhotovení (4 ks – 1x originál, 3x kópia) vrátane elektronickej verzie.
	1. Objednávateľ sa zaväzuje dokončené dielo prevziať a za jeho zhotovenie zaplatiť zhotoviteľovi dojednanú cenu podľa článku V. tejto zmluvy.
	2. Zhotoviteľ je oprávnený poveriť vykonaním diela aj inú osobu, pričom zodpovedá za dielo tak, akoby ho vykonával sám.

Článok III.

Termín a miesto plnenia

* 1. Termín plnenia predmetu zmluvy v zmysle článku II. tejto zmluvy je dojednaný nasledovne:

 3.1.1 Začiatok plnenia: dňom nasledujúcim po nadobudnutí účinnosti tejto zmluvy.

 3.1.2 Ukončenie plnenia: do konečného termínu na predkladanie žiadostí na riadiaci orgán, ktorým je Ministerstvo životného prostredia SR.

3.2 Miestom dodania diela je **Obec Chmeľnica, Chmeľnica 103, 064 01 Chmeľnica.**

Článok IV.

Spolupôsobenie a podklady objednávateľa

* 1. Objednávateľ sa zaväzuje poskytnúť zhotoviteľovi potrebné spolupôsobenie vo forme, spôsobom a v lehote podľa tejto zmluvy alebo výzvy zhotoviteľa urobenej v ústnej, písomnej alebo elektronickej forme. Poskytnutím spolupôsobenia sa rozumie najmä včasné odovzdanie podkladov pre vypracovanie ŽoNFP, ako aj všetkých požadovaných povinných príloh k nej.

Článok V.

Cena

5.1 Cena za zhotovenie predmetu zmluvy je stanovená na základe dohody zmluvných strán a vyjadruje cenovú úroveň v čase predloženia návrhu tejto zmluvy, pričom je stanovená vo výške **2 600,00 EUR s DPH**. Zhotoviteľ nie je platiteľom DPH.

Článok VI.

Platobné podmienky

* 1. Úhrada ceny za dielo podľa článku V. tejto zmluvy bude realizovaná postupne takto:

6.1.1 Časť zmluvnej ceny vo výške 50 % podľa článku V. tejto zmluvy bude fakturovaná po nadobudnutí účinnosti tejto zmluvy za úvodné konzultácie k predkladanému projektovému zámeru.

6.1.2 Časť zmluvnej ceny vo výške 50 % podľa článku V. tejto zmluvy bude fakturovaná po kontrole formálnej stránky projektu zo strany riadiaceho orgánu. Fakturačným podkladom bude printscreen z ITMS dokladujúci stav ŽoNFP po formálnej kontrole / v odbornom hodnotení.

* 1. Zhotoviteľ zabezpečí, aby ním vystavená faktúra obsahovala všetky potrebné náležitosti účtovného dokladu. Lehota splatnosti faktúry je 7 dní odo dňa jej doručenia objednávateľovi.
	2. Objednávateľ si vyhradzuje právo vrátiť faktúru, ktorá nebude obsahovať náležitosti požadované v bode 6.2 tohto článku zmluvy. Vrátením faktúry sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	3. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší pracovný deň. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
	4. Zhotoviteľ má nárok na zaplatenie dohodnutej ceny uvedenej v článku V. tejto zmluvy aj v prípade, ak riadiaci orgán zamietne ŽoNFP z dôvodu na strane objednávateľa, a to najmä, ak objednávateľ včas neodovzdal zhotoviteľovi vyžiadané podklady alebo ak objednávateľ svoju ŽoNFP stiahne.

**Článok VII.**

**Sankcie**

7.1 V prípade nedodržania termínu splatnosti faktúry je zhotoviteľ oprávnený účtovať objednávateľovi úrok z omeškania vo výške 0,04 % z dlžnej čiastky, a to za každý deň omeškania.

7.2 V prípade nedodržania termínu plnenia podľa článku III. bod 3.1 tejto zmluvy je objednávateľ oprávnený uplatniť si zmluvnú pokutu vo výške 0,04 % z ceny diela, a to za každý deň omeškania.

Článok VIII.

Ostatné dojednania

* 1. Objednávateľ a zhotoviteľ sa zaväzujú, že obchodné a technické informácie, ktoré si navzájom poskytli, nepoužijú pre iné účely, ako pre plnenie podmienok tejto zmluvy.

8.2 Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán a tiež rozhodnutiami a vyjadreniami dotknutých orgánov štátnej správy a samosprávy.

8.3 O odovzdaní diela bude spísaný preberací protokol v dvoch vyhotoveniach, ktorý podpíšu oprávnení zástupcovia oboch zmluvných strán, pričom každá zo zmluvných strán obdrží po jednom vyhotovení.

8.4 Vlastnícke právo k dielu prechádza na objednávateľa zaplatením ceny za dielo podľa článku V. tejto zmluvy zo strany objednávateľa zhotoviteľovi.

8.5 Zmluvné strany sú oprávnené odstúpiť od zmluvy, ak jedna zo zmluvných strán opakovane porušuje zmluvné alebo zákonné povinnosti.

* 1. V prípade, že nastali skutočnosti zakladajúce právo odstúpiť od zmluvy jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej primeranú lehotu na odstránenie tohto stavu.
	2. Pokiaľ k odstráneniu stavu porušenia povinností v lehote poskytnutej príslušnou zmluvnou stranou nedôjde, je zmluvná strana oprávnená odstúpiť od zmluvy s tým, že toto odstúpenie je účinné dňom doručenia druhej zmluvnej strane.

8.8 Oznámenie o odstúpení od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je takéto odstúpenie neplatné.

Článok IX.

Záverečné ustanovenia

* 1. Práva a povinnosti oboch zmluvných strán, pokiaľ nie sú stanovené touto zmluvou, sa riadia príslušnými ustanoveniami Obchodného zákonníka a ďalšími súvisiacimi predpismi.
	2. Spory, ktoré by mohli vzniknúť pri plnení zmluvných povinností z tejto zmluvy, budú zmluvnými stranami prednostne riešené dohodou. Pokiaľ by zmluvné strany nedospeli k dohode, riešenie sporu sa riadi slovenským právnym poriadkom.
	3. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
	4. Práva a povinnosti tejto zmluvy prechádzajú aj na prípadných právnych nástupcov oboch zmluvných strán.
	5. Zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej zmluvnej strane.
	6. Táto zmluva je vyhotovená v 2 vyhotoveniach, z ktorých po jej podpise zhotoviteľ obdrží jedno vyhotovenie a objednávateľ jedno vyhotovenie.
	7. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po jej zverejnení na webovom sídle obce v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
	8. Zmluvné strany prehlasujú, že obsah zmluvy je im známy, plne s ním súhlasia a zmluvu na znak súhlasu podpisujú.

V Prešove, dňa ................................ V Chmeľnici, dňa ................................

Za zhotoviteľa: Za objednávateľa:

.................................................................. ..................................................................

 PhDr. František Chovanec, PhD. Ing. Štefan Šimský

 riaditeľ, EEA, n.o. starosta, obec Chmeľnica